Burǧ Bu Ɛririǧ

Burǧ Bu Ɛririǧ (s tifinag ⵜⵉⵗⵕⵎⵜ ⵏ ⴱⵓⵄⵉⵕⵉⵕⵉⴵ) d tamdint daɣen d tamaneɣt n temnaḍt n Burǧ Bu Ɛririǧ deg tmurt n Leqvayel. Tella deg 81 n yikilumitren ɣer umalu n Vgayet d 164.34 n yikilumitren ɣer unẓul-agmuḍ n Tizi Wezzu. D tamdint n tlemmast, tesɛa 168.346 n yimezdaɣen (deg 2008) yerna teqqen ɣer uzeṭṭa igejdanen n teɣwalt n tmurt yerna tesɛa tamguri i yesɛan tazmert.

Aẓar n yisem n temdint d tamnaḍt

Isem Burǧ Bu Ɛririǧ yebna-d seg sin wawalen: lberǧ (D amḍiq neɣ d amcan i d-yettwaḥerzen s yiɣallen, yekka-d seg tlatinit burgus i d-yekkan daɣen seg wawal agermani " Burg " yefkan anamek n “Leqṣer” ) d Bu Ɛririǧ, isem n teqbilt anda i d-yettwabna yiwen n lberǧ deg wakal-is deg tallit n Yiṭerkiyen.

Amezruy

Tamnaḍt-a, i yellan d aḥric seg tmurt n tmurt n leqbayel, tesɛa amezruy i d-yeqqimen ɣer luluf n yiseggasen imi tella d aḥric seg tgelda n Numidya (202 uqbel Lmasiḥ - 46 uqbel Lmasiḥ); tagelda tamaziɣt taqbur i d-yufraren s tnezzut d tfellaḥt. Igran n temnaḍt-a d wazal wemkan-is ameqran, rran-tt d lebɣi n waṭas n tgeldiwin tibeṛṛaniyin. Seg Iṛumyen ɣer Yiɛetmaniyen, ixxamen n targda n Ṛuman d tmesgidiwin n tallit n Ṭṭerk mazal-iten bedden ar ass-a am d inagan yessusmen ɣef waṭas n leqrun n tuṭṭfa sɣur yiɣallen ibeṛṛaniyen d wembaddel adelsan s yettkemmilen deg tallit.

Tallit n Numidya

Ẓer: Numidya

Tallit n Ṛuman

https://ogygie.fr/pageromains.htm

Tuṭṭfa n Ṛuman ɣef Tefriqt n Ugafa tebda-d s nnger n Qerṭaj . Timnaḍin i d-yezzin i temnaḍt-a ttwaṭṭefen sɣur Ṛuman deg lqern amezwaru. Taɣerma n Ṛuman tella tettwassen s lebni n temdinin: aṭas n temdinin ay d-yezgan seg usamer ɣer utaram,ɣef tlisa n yilel agrakal am wakken i d-yella lḥal deg tamnaḍt-a.

Talilit n Ivandalen d tin n Ibizanṭiyen

Deg tallit-a ur d-llant ara tmenɣiwin timeqranin gar Leqvayel d yigensasen n Yivandalen d Yibizanṭiyen imi iban dakken ssawḍen Leqvayel ad ḥerzen tamnaḍt-a aṭas n lweqt.

Ẓer daɣen Tamurt n Leqvayel

Listɛmar Aɛrab

Ẓer daɣen Tamurt n Leqvayel

Lqern wis 16 ar lqern wis 19

Amezruy n temdint-a yeqqen ɣer umezruy n tgelda n At-Meqqran i iḥekmen seg lqern wis 16 ar lqern wis 19 ɣef Tagelda n At Ɛebbas; d awanak amaziɣ i d-yezgan deg wakal n Tmurt n Leqvayel. Amdiq n tezmert-is yella Lberǧ n At Ɛebbas, d taɣremt n Idurar n Tiggura (neɣ Iwanuɣen) , i yellan deg tɣiwant n Meǧǧana .